ફરી એક વાર યુવરાજ સિંહ છે ચર્ચામાં અને તેનું કારણ છે તેમનો લેડી લવ હેઝલ કિચ. આમ તો યુવરાજ સિંહ તેના અને હેઝલના સંબંધોની વાતને લઇને હંમેશા નનૈયા ભરતા હોય છે. પણ મીડિયા રિપોર્ટ મુજબ આ દિવાળીના રોજ બન્નેએ ઇન્ડોનેશિયના બાલીમાં સગાઇ કરી લીધી છે. એટલું જ નહીં આ અંગે યુવરાજ સિંહના પિતા યોગરાજ સિંહ જણાવ્યું છે કે હેઝલ સાથે યુવરાજના લગ્ન થતા જ તેમના પુત્રની ટીમ ઇન્ડિયામાં વાપસી થઇ જશે. તેમણે આ વાત અંગે પોતાનો વિશ્વાસ વ્યક્ત કર્યો છે. વધુમાં યોગરાજે હેઝલના વખાણ કરતા કહ્યું કે તેમને તેમના પુત્રની પસંદ પર ગર્વ છે.